
Mormons  Bog,  skrevet  ved  inspiration  til 
vore  dage,  bevaret  gennem  århundrederne 
for  at  komme  frem  i  vore  dage,  oversat 
ved  Guds  gave  og  kraft,  er  vor  religions  slutsten. 
Den  er  vore  lærdommes  slutsten.  Den  er  vore 
vidnesbyrds  slutsten.  Den  er  en  slutsten  i  vidnes- 
byrdet om  Jesus  Kristus. 

Præsident  Ezra  Taft  Benson 


'Den  bedste  bog  i  verden' 


Mormons 


Mormons  Bog  er  den  bedste  bog 
i  verden,«  sagde  præsident  Ez- 
ra Taft  Benson  til  »Church 
News«  under  et  interview  om  Mormons 
Bog  den  18.  december  1987. 

Præsident  Benson  er  gået  voldsomt  ind 
for  Mormons  Bog  i  mange  år  -  og  især 
efter  at  han  blev  kirkens  præsident  den 
10.  november  1985.  Han  har  gentagne 
gange  opfordret  medlemmerne  til  at  læse 
bogen. 

»Jeg  tror  ikke  at  vi  værdsætter  Mor- 
mons Bog  tilstrækkeligt,  men  en  dag  vil 
vi  opdage  at  bogen  er  beregnet  for  de 
sidste  dage,«  erklærede  han. 

Under  interviewet  talte  præsident  Ben- 
son om  sine  første  oplevelser  med  Mor- 
mons Bog,  hvor  hans  forældre  samlede 
deres  1 1  børn  omkring  sig  og  læste  op 
af  bogen.  »Vi  havde  familieaften  hver 
aften,«  mindes  han.  »Vi  fik  i  reglen  mælk 
og  brød,  hvorpå  vi  læste  i  Mormons  Bog. 

Vi  gjorde  os  hver  dag  til  gode  med 
noget  fra  denne  bog.  Udenpå  står  der 
nu:  'Endnu  et  vidne  om  Jesus  Kristus'. 
Der  er  faktisk  et  reelt  budskab  på  hver 
eneste  side  i  bogen.« 

Præsident  Benson  fortalte  om  et  af  sine 
yndlingssteder  i  Mormons  Bog  og  nævnte 
»sammenfatningen«  i  Moronis  sidste  ka- 
pitel. Dette  kapitel  handler  om  Moronis 
løfte  til  læserne,  om  at  dersom  de  vil 
»bede  af  oprigtigt  hjerte  og  med  fast 
forsæt  samt  med  tro  på  Kristus«  (Moroni 
10:4),  så  vil  Herren  åbenbare  dem  sand- 
heden. 

Der  er  også  en  formaning  i  dette 
kapitel  om  »at  komme  til  Kristus«  (Mo- 
roni 10:30),  en  inderlig  opfordring  som 
præsident  Benson  gentagne  gange  er 
fremkommet  med. 

Præsident  Benson  sagde  at  han  har 
elsket  Mormons  Bog  siden  han  var  barn. 
Han  husker  at  han  som  ung  mand  nød 
at  ride  omkring  familiens  landsted  i 
Whitney  i  Idaho.  »Så  tænkte  jeg  på  det 
jeg  havde  læst  i  Mormons  Bog.  Det 
gjorde  et  dybt  indtryk  på  mig,  og  jeg 


Bog  er  en  guldgrube  her  i  de 
siger  præsident  Benson 

tænkte  specielt  meget  over  Nephis  ord,« 
sagde  han.  »Nephi  er  et  af  de  mest 
fremragende  mennesker  i  Mormons 
Bog.« 

Præsident  Benson  lærte  sine  sønner  og 
døtre  at  elske  Mormons  Bog  og  at  læse 
flittigt  i  den,  således  som  hans  far  og 
mor  havde  lært  ham  det  før  i  tiden.  Efter 
at  præsident  og  søster  Bensons  børn  er 
blevet  voksne  og  har  forladt  hjemmet, 
studerer  de  fortsat  bogen  sammen  og  hver 
for  sig.  »Vi  læser  i  reglen  sammen  om 
aftenen,«  siger  han,  og  tilføjer  at  Mor- 
mons Bog  er  en  ideel  bog  for  familier 
at  læse  sammen.  »Børn  elsker  især  hi- 
storierne i  Mormons  Bog,«  siger  han. 

»Jeg  tror  virkelig  at  det  er  en  udfor- 
dring til  os  i  dag,  at  vi  i  familierne  skal 
læse  Mormons  Bog.  I  Mormons  Bog  kan 
vi  finde  løsningen  på  praktisk  talt  ethvert 
problem  i  verden.  Det  er  der  ingen  tvivl 
om. 

Profeten  Joseph  Smith  sagde  at  Mor- 
mons Bog  er  vor  religions  slutsten.  Slut- 
stenen er  den  sidste  og  vigtigste  sten  i 
en  bue.  Det  er  den  der  holder  alle  de 
andre  sten  på  plads.  En  bue  vil  styrte 
sammen,  hvis  slutstenen  fjernes,  og  så- 
ledes står  og  falder  kirken  også  med  de 
sandheder  vi  har  i  Mormons  Bog.  Det 
tror  jeg.« 

I  den  tid  -  lidt  over  to  år  -  hvor 
præsident  Benson  har  været  præsident 
for  kirken,  har  han  talt  om  Mormons 
Bog  til  enhver  konference,  og  han  har 
til  14  regional-konferencer  kraftigt  op- 
fordret dens  medlemmer  til  at  læse  bogen 
og  efterleve  dens  ord. 

I  sin  åbningstale  til  aprilkonferencen 
i  1986  -  sin  første  generalkonference  som 
profet  -  formanede  han:  »Hvis  vi  ikke 
læser  Mormons  Bog  og  retter  os  efter 
dens  lærdomme,  så  vil  hele  kirken  være 
under  fordømmelse  (se  L&P  84:56-57). 

Vi  behøver  ikke  blot  tale  mere  om 
hvad  der  står  i  Mormons  Bog,  men  vi 
er  også  nødt  til  at  gøre  noget  mere  ved 
det,«  sagde  præsident  Benson.  »Hvorfor? 


sidste  dage, 


Herren  svarer:  'For  at  de  må  bære  så- 
danne frugter,  der  er  deres  Fader  værdige. 
Ellers  venter  der  dem  hjemsøgelse  og 
dom,  som  skal  udgydes  over  Zions  børn' 
(L&P  84:58).  Vi  har  oplevet  denne  hjem- 
søgelse og  dom!  ... 

Mormons  Bog  har  ikke  været  og  er 
endnu  ikke  det  centrale  i  vort  personlige 
studium,  i  familiens  undervisning,  i  vor 
forkyndelse  og  i  missioneringen.  Det  må 
vi  omvende  os  fra.«  (Stjernen,  aprilkon- 
ferencen 1986,  s.  3,  4). 

Til  oktoberkonferencen  i  1986  sagde 
præsident  Benson:  »Vi  må  ære  bogen  ved 
at  læse  den,  ved  at  studere  den,  ved  at 
bringe  dens  forskrifter  ind  i  vort  liv  og 
derved  omdanne  det  til  et  liv  af  den  slags, 
som  kræves,  at  Kristi  sande  tilhængere 
lever«   (Stjernen,  oktoberkonferencen 

1986,  s.  69). 

Til  den  efterfølgende  konference  i  april 
1987  sagde  han:  »Det  har  rørt  mig  dybt, 
at  jeg  det  sidste  halve  år  har  erfaret 
hvordan  kirkens  medlemmer  har  fulgt 
mit  råd  om  atter  og  atter  at  læse  Herrens 
ord,  som  de  er  fremsat  i  Mormons  Bog. 
Det  har  resulteret  i  stadig  større  ånde- 
lighed og  det  hjælper  os  til  at  rense  karret 
indvendigt. 

Voksne,  unge  og  børn  har  båret  store 
vidnesbyrd  om  hvordan  Mormons  Bog 
har  ændret  deres  tilværelse.  Også  min 
tilværelse  ændres  til  stadighed  på  grund 
af  dette  hellige  skrift«  (Stjernen,  april- 
konferencen 1987,  s.  3). 

Til  den  sidste  konference  -  oktober- 
konferencen 1987  -  sagde  præsident  Ben- 
son: »Mormons  Bogs  største  mission  kan 
vi  læse  om  på  bogens  titelblad  -  at 
'overbevise  jøder  og  ikke-jøder  om,  at 
Jesus  er  Kristus,  den  evige  Gud,  som 
åbenbarer  sig  for  alle  folk'. 

De,  som  ærligt  søger  sandheden,  kan 
få  et  vidnesbyrd  om  at  Jesus  er  Kristus, 
hvis  de  beder  og  mediterer  over  de 
inspirerende  ord  de  læser  i  Mormons 
Bog«    (Stjernen,  oktoberkonferencen 

1987,  s.  77). 

Når  vi  læser  Mormons  Bog,  så 
opdager  vi  hurtigt  at  den  har 
rødder  der  går  dybere  end  til  den 
jødiske  kultur  og  det  hebraiske  i  det  nære 
østen.  Disse  rødder  danner  den  kulturelle 
ramme  om  Mormons  Bog  og  støtter  det 
sociale  system,  som  fandtes  blandt  Mor- 
mons Bogs  folk.  Af  disse  rødder  opstod 
også  den  moralske  arv  og  åndelige  le- 
delse, som  styrkede  disse  mennesker  i 
1000  år.  Med  et  kendskab  til  et  par  af 
følgende  rødder  til  Mormons  Bog,  vil  vi 
bedre  kunne  værdsætte  den  gamle  ver- 
dens arv  i  dette  betydningsfulde  hellige 
skrift: 

*  Den  sociale  stammeorden  -  Mor- 
mons Bog  er  en  historie  om  mange 
forskellige  folkegrupper.  Næsten  alle  be- 
tegnelserne for  disse  grupper  er  taget  fra 
personnavne,  mennesker  som  blev  stam- 
fædre til  vore  folkestammer.  Kun  få  af 
grupperne  blev  kendetegnet  ved  deres 
geografiske  oprindelse  eller  religiøse  ind- 
stilling -  to  ting  som  man  i  dag  anvender 
til  at  stemple  folk. 

Forholdene  i  Mormons  Bog  var  ho- 
vedsageligt et  stammesamfund,  som  Is- 
raels stammer  i  Kana'an.  Dette  stamme- 
mønster  blev  etableret  meget  tidligt  i 
Mormons  Bogs  historie,  som  vi  kan  se 
af  de  patriarkalske  velsignelser,  som  fader 
Lehi  gav  kort  før  sin  død. 

1  2  Nephi,  4  og  5,  kan  vi  se  at  Lehis 
familie  og  de  andre,  som  de  rejste  sam- 
men med  i  Amerika,  allerede  havde 
opdelt  sig  i  forskellige  familie-undergrup- 
per, med  to  hovedgrupper  -  nemlig  nep- 
hiteme  og  lamaniteme.  Disse  stamme- 
inddelinger  varede  ved  i  flere  århundrede, 
efter  at  nephitemes  og  lamanitemes  po- 
litiske strukturer  var  fuldstændigt  brudt 
sammen  og  folk  var  vendt  tilbage  til  et 
rent  stammesamfund  (3  Nephi  7:1-4). 

Stammerne  var  ikke  kun  udvidede 
familieorganisationer,  eftersom  de  også 
sørgede  for  samfunds-  og  velfærdstjene- 
ste,  som  regeringerne  normalt  tager  sig 
af  i  vore  dage.  Det  var  meget  unådigt 
at  foriade  eller  bryde  ud  af  sin  stamme 


i  gamle  dage  -  det  var  det  samme  som 
at  afsige  sig  stammens  sociale  goder,  der 
svarer  til  vore  dages  social-  og  bistands- 
hjælp, arbejdsløshedskasser  eller  forsik- 
ringer af  forskellig  art.  Problemet  med 
at  forlade  sin  stamme,  blive  udstødt  af 
samfundet  og  være  afhængig  af  andre, 
ser  man  tydeligt  hos  de  omvendte  la- 
maniter,  Ammons  folk,  der  forlod  deres 
eget  folk  og  flyttede  ind  blandt  nephiterne 
(Alma  27,  53). 

Folks  sociale  fundament  i  Mormons 
Bog  var  stammementalitet  og  magt,  og 
det  er  vigtigt  at  forstå  hvorfor  det  var 
så  vanskeligt  og  sjældent  at  nogen  forlod 
deres  egen  ugudelige  stamme,  omvendte 
sig  og  flyttede  til  en  anden  og  mere 
retfærdig  stamme.  Tilhørsforholdet  til 
stammen  bandt  almindeligvis  Mormons 
Bogs  folk  mere  sammen  end  religiøse 
forpligtelser  og  politisk  troskab. 

*  Nephitiske  ledere  og  deres  forvalt- 
ning -  Fra  Bibelen  ved  vi  hvordan  folk 
havde  dommere  og  konger  som  regenter, 
og  det  samme  gør  sig  gældende  i  Mor- 
mons Bog.  Vi  kan  også  se  hvor  vigtig 
folks  forvaltning  var  -  at  de  var  ansvarlige 
og  at  de  reagerede  positivt  på  profeternes 
ord. 

Mormons  Bogs  historikere  og  skriben- 
ter var  taget  lige  ud  af  det  nephitiske 
samfund,  som  blev  styret  enten  af  konger 
eller  dommere  det  meste  af  tiden.  Nep- 
hiterne havde  konger  som  regenter  lige 
til  år  91  før  Kristus,  hvor  der  blev  oprettet 
et  system  med  overdommere.  Men  be- 
grebet med  regerende  dommere  var  ikke 
noget  nyt  for  nephiterne,  eftersom  deres 
forfædre  i  den  gamle  verden  i  århundrede 
var  blevet  regeret  af  dommere. 

Der  er  eksempler  på  både  gode  og 
dårlige  dommere  i  Bibelen  og  i  Mormons 
Bog.  Men  der  er  en  betydningsfuld  bi- 
belsk dommer  -  profeten  Samuel,  som 
var  et  godt  og  værdifuldt  eksempel  på 
en  politisk  leder,  som  man  søgte  efter 
gennem  hele  Mormons  Bogs  historie. 

I  I  Samuel  12,  bliver  Samuel  og  hans 
folk  bedt  om  at  vidne  for  hinanden. 


Samuel  beder  folk  om  at  vidne,  om  han 
ikke  også  har  behandlet  dem  retfærdigt. 
Han  vidner  for  dem  om  deres  ansvar 
overfor  budskabet  og  de  advarsler  han 
har  givet  dem.  Dette  forvaltningssystem 

-  med  at  stå  til  regnskab  og  vidne  - 
stammer  fra  det  eksempel  som  Moses 
viste  i  5  Mosebog,  især  i  kapitlerne  1- 
7  og  28-33.  Vi  kan  også  læse  om  det 
i  Mosiah  2  kap.,  hvor  kong  Benjamin 
beder  folk  om  at  dømme  ham  og  han 
bærer  vidnesbyrd  for  dem.  Det  samme 
mønster  ser  vi  i  afslutningen  på  de  fire 
hovedskribenters  værker  i  Mormons  Bog 

-  Nephi  i  2  Nephi  33:10-15,  Jakob  i 
Jakobs  bog  6: 1 1-13,  Mormon  i  Mormon 
3:20-22  og  Moroni  i  Moroni  10:24-34 

-  hvor  de  lægger  vægt  på  at  vidne  for 
folket  om  deres  ansvar  overfor  det  pro- 
fetiske ord. 

*  Person-  og  stednavne  -  Der  er  skrevet 
utallige  artikler  i  aviser  og  andre  steder 
om  de  usædvanlige  men  autentiske  he- 
braiske og  jødiske  navne  i  Mormons  Bog. 
Nogle  af  dem  virkede  usædvanlige,  fordi 
de  ikke  fandtes  i  Bibelen  eller  andre 
kendte,  gamle  optegnelser,  da  Mormons 
Bog  blev  udgivet  for  første  gang  i  1830. 
Men  de  har  vist  sig  at  sproglige  rødder 
i  den  gamle  verden,  og  nogle  af  dem 
er  siden  fundet  i  andre  gamle  dokumenter 
efter  1830. 

Der  er  også  nogle  bagvendte  udtryk 
og  sætninger  i  Joseph  Smiths  oversættelse 
af  Mormons  Bog,  som  hverken  passer 
til  den  engelske  King  James  udgave  af 
Bibelen,  eller  til  almindeligt  engelsk  eller 
amerikansk  sprogbrug  i  det  nittende  år- 
hundrede. Men  de,  som  har  oversat 
Mormons  Bog  til  hebraisk,  har  bemærket 
hvor  nemt  og  naturiigt  det  var  at  over- 
sætte disse  steder.  Det  er  som  om  at 
sproget  blev  bevaret,  så  det  nærmede  sig 
bogens  originalsprog  -  hebraisk,  skrevet 
med  forbedrede  ægyptiske  tegn  -  en 
præstation,  der  for  dem  ikke  var  van- 
skeligere end  det  er  for  os  at  udnytte 
det  latinske  alfabet  eller  arabertal  på  vort 
eget  sprog. 

Så,  istedet  for  at  beklage  os  over  de 
mærkelige  navne  og  de  bagvendte  sæt- 
ninger, skulle  vi  hellere  værdsætte  det 
jødiske  islæt  og  det  oprindelige  hebraiske, 
som  er  bevaret  i  Mormons  Bog.  Hvis 
vi  forstår  de  sproglige  rødder  til  Mor- 
mons Bog,  så  kan  også  lettere  fatte  stilen 
og  budskabet  i  dette  værdifulde  hellige 
skrift. 

*  Eder  og  pagter  -  Mormons  Bog 
frembyder  på  baggrund  af  vestlig  kultur, 
et  mønster  af  eder  og  pagter,  som  går 
imod  det  vi  normalt  kender  til.  Deres 
indgående  aflæggelse  af  løfter  og  oprig- 
tige overholdelse  af  mundtlige  forpligtel- 


ser, er  levende  beskrevet  i  tre  hændelser: 
Nephi  og  Labans  tjener,  som  var  taget 
til  fange,  Zoram,  lå  i  stadig  strid  med 
hinanden,  indtil  de  aflagde  løfter  til  hin- 
anden, hvorpå  deres  forhold  forblev  fre- 
deligt og  harmonisk  resten  af  deres  liv 
(1  Nephi  4:32-37).  Den  ed  som  blev 
aflagt  mellem  den  aggresive  lamanitleder, 
Zerahemnah,  og  nephitemes  general  Mo- 
roni,  blev  først  årsag  til  død  og  senere 
til  at  mange  menneskeliv  blev  reddet  i 
det  store  slag  (Alma  44).  Og  Ammons 
folk  -  de  omvendte  lamaniter,  som  før 
omtalt  -  aflagde  selv  afgørende  løfter  og 
der  blev  også  aflagt  løfter  overfor  dem. 


Mormons  Bog  har  sine  rødder  i  det  fordums  nære  Østens  jødiske  kultur  og  hebraiske  sprog 


hvilket  til  tider  virkede  som  en  svækkelse 
og  så  ud  til  at  kunne  ødelægge  dem,  men 
det  blev  i  den  sidste  ende  til  både  fysisk 
og  åndelig  redning  for  mange  mennesker 
(Alma  24: 1 4- 1 9;  43: 11  - 1 3;  53: 11- 1 4). 

Det  er  bare  nogle  få  eksempler,  som 
illustrerer  den  strenge  overholdelse  af  den 
bibelske  befaling:  »Du  må  ikke  misbruge 
Herren  din  Guds  navn«  (når  man  af- 
lægger en  oprigtig  ed  i  hans  navn)  og 
»du  må  ikke  sige  falsk  vidnesbyrd«  (når 
man  aflægger  et  løfte  overfor  en  eller 
anden). 

Det  israelittiske  samfunds  moralske 
retsind  krævede  at  dets  medlemmer  talte 
sandt  i  vanskelige  situationer  og  at  de 
holdt  deres  løfter  i  alvorlige  sager.  Af- 
læggelsen af  eder  og  løfter  var  et  gammelt 
jødisk  middel  til  at  inprente  folk  at  være 
pligttro  overfor  deres  ansvar.  Eden  blev 
bestyrket  med  hellige  ord  og  handlinger, 
som  gav  begge  parter  tillid  og  en  vis 
sikkerhed  og  sammenhold  i  samfundet. 

Den  personlige  edsaflæggelse  eller  hel- 
lige pagt  var  en  vigtig  del  af  det  hebraiske 
samfund,  og  vi  kan  se  nogle  værdifulde 
eksempler  på  det  i  Mormons  Bog.  Hvis 
vi  forstår  vigtigheden  af  de  fordums  eder 
og  pagter,  så  vil  vi  bedre  kunne  værdsætte 
alvoren  i  de  løfter  og  pagter  som  vi  må 
indgå  med  andre  -  specielt  med  vor 
himmelske  Fader. 

*  Profetiske  overleveringer  -  En  af  de 
sidste  rødder,  som  Mormons  Bog  har  i 
det  Gamle  Testamente,  er  forhåbentiig 
så  tydelige  at  det  ikke  er  nødvendigt  at 
nævne  særlige  eksempler.  Lige  fra  Adams 
tid  har  Gud,  Elohim  -  Faderen  til  os 
alle  -  og  hans  søn,  Jehova  -  Herren  i 
det  Gamle  Testamente  -  givet  alle  mulige 
former  for  åbenbaringer  til  profeterne 
gennem  tiderne.  De  storslåede  syner  og 
profetier,  som  blev  givet  til  Mormons 
Bogs  profeter,  viser  hvilken  omsorg  og 
kærlighed  Gud  havde  til  sine  andre  børn, 
der  boede  i  Amerika.  Og  eftersom  Mor- 
mons Bog  hovedsageligt  er  skrevet  til 
dem  der  lever  på  jorden  i  de  sidste  dage, 
før  Kristi  andet  komme  i  magt  og  her- 
lighed, så  finder  vi  specielt  styrke  og 
berigelse  i  dette  hellige  skrift. 

Selv  om  der  ikke  fandtes  nogen  kul- 
turel og  sproglig  forbindelse  meUem  Bi- 
belen og  Mormons  Bog,  så  ville  Guds 
måde  at  kommunikere  med  sine  børn 

på,  gennem  profeter,  være  en  fælles  rod 
for  disse  to  hellige  bøger. 

Vi  har  faktisk  allesammen  en  fælles 
rod  med  profeter  og  folk  i  begge  de 
hellige  skrifter  -  vi  har  adgang  til  den 
samme  Helligånd,  som  vidnede  for  de 
gamle  og  bærer  vidnesbyrd  for  os  i  dag 
om  sandhederne  om  Kristus  og  hans 
evangelium.  Hvis  vi  studerer  rødderne 
til  skrifterne,  så  vil  vi  bedre  kunne  på- 
skønne deres  fælles  oprindelse  og  få  del 
i  deres  evige  styrke. 


Lehi  forlader 
Jerusalem 


Forslag  og  hjælp  til  personligt 
at  studere  Mormons  Bog 


*  Her  følger  noget  generelt,  vedrørende 
studium  af  Mormons  Bog,  noget  som 
man  bør  gøre  eller  ikke  gøre,  udarbejdet 
af  Daniel  H.  Ludlow,  der  er  leder  af 
kirkens  Correlations  Review  program. 
Listen  er  fra  »Getting  the  Most  Out  of 
the  Book  of  Mormon«  -  to  kassettebånd, 
som  er  fremstillet  af  Deseret  Book  Co. 

*  Lær  de  fem  sæt  plader  godt  at  kende, 
så  du  nøjagtigt  ved  hvilke  afsnit,  lær- 
domme og  begivenheder  du  kan  læse  fra 
hver  af  disse  sæt  plader,  som  din  Mor- 
mons Bog  er  oversat  efter. 

*  Skriv  dine  egne  kort  med  de  væsent- 
ligste datoer,  begivenheder  og  navne  i 
Mormons  Bog,  blandt  andet  en  liste  over 
kirke-,  samfunds-  og  militær-ledere. 

*  Orientér  dig  om  hvor  de  fire  hoved- 
områder, som  omtales  i  Mormons  Bog, 
omtrent  ligger  i  forhold  til  hinanden 
(f.eks.  Nephis  land,  Zarahemla  og  Over- 
flødighedens land  »vore  første  forældres 
land«),  og  vær  opmærksom  på  hvilke 
store  begivenheder  der  fandt  sted  hver 
af  disse  steder. 

*  Lær  alle  bøgerne  i  Mormons  Bog  at 
kende  ved  navn  og  i  hvilken  orden  de 
fremkommer,  så  du  nemt  kan  slå  op  og 
finde  skriftsteder  i  den.  Der  er  kun  15 
(i  sammenligning  med  Bibelens  66  bøger 
-  39  i  det  Gamle  Testamente  og  27  i 
det  Nye  Testamente). 

*  Lav  dit  eget  meningsfyldte  afmærk- 


ningssystem.  Benyt  forskellige  farvebly- 
anter (undgå  spritpenne,  kuglepenne  og 
overstregningsfarver).  Man  husker  70% 
af  det  man  gør,  men  kun  10%  af  det 
man  læser. 

*  Sæt  dig  grundigt  ind  i  Mormons  Bogs 
lærdomme  og  læresætninger.  Den  inde- 
holder »evangeliet  i  sin  fylde«  til  men- 
neskehedens frelse.  Den  indeholder  med 
andre  ord  de  instruktioner,  som  vi  al- 
lesammen har  brug  for  at  vide  og  gøre 
for  at  komme  tilbage  til  Gud.  Som 
Joseph  Smith  sagde:  »Et  menneske  kan 
komme  nærmere  Gud  ved  at  efterleve 
dens  forskrifter  end  ved  hjælp  af  nogen 
anden  bog«. 

*  Bed  om  forståelse  for  det  du  læser. 

*  Lad  være  med  at  hævde  at  Mormons 
Bog  mest  er  en  historiebog  eller  en  bog 
om  arkæologi  eller  en  bog,  der  handler 
om  alt  og  alle  mennesker  som  boede  i 
alle  Amerikas  stater  før  Columbus.  Be- 
græns dine  påstande  og  bogens  formål 
til  det,  som  de  oprindelige  skribenter 
indgraverede  på  pladerne. 

*  Gå  ikke  for  højt  op  i  hvor  de  forskellige 
byer  og  lande,  som  nævnes  i  Mormons 
Bog,  nøjagtigt  har  ligget.  Du  kan  tænke 
på  hvor  de  vigtigste  lande  og  byer  har 


ligget  i  forhold  til  hinanden,  men  lad  være 
med  at  være  så  optaget  af  deres  præcise 
beliggenhed  i  forhold  til  vore  nuværende 
lande  og  byer,  at  det  afleder  din  opmærk- 
somhed fra  de  væsentligste  religiøse  bud- 
skaber i  Mormons  Bog. 

*  Gør  dig  ikke  unødige  bekymringer  om 
de  forskellige  måder  som  navnene  i 
Mormons  Bog  udtales  på.  Mange  af  disse 
navne  var  oprindeligt  hebraiske,  mens 
andre,  for  eksempel  navnene  i  Ethers 
Bog,  stammer  fra  en  endnu  tidligere 
kultur. 

*  Gør  dig  ikke  unødige  bekymringer  om 
de  ændringer  der  er  foretaget  i  de  for- 
skellige udgaver  og  genoptryk  af  mor- 
mons Bog.  Det  sidste  genoptryk  som  er 
udkommet  på  engelsk  i  1981,  (men 
endnu  ikke  på  dansk)  er  den  mest  nøj- 
agtige af  dem  alle,  og  den  holder  sig 
trofast  til  det  manuskript,  som  er  trykt 
efter  det  oprindelige  diktat.  Der  er  ingen 
store  lærdomsmæssige  fejl  eller  ændrin- 
ger i  nogen  af  udgaverne. 

*  Lad  ingen  kritik  af  Mormons  Bog,  fra 
mennesker  der  er  imod  Kirken,  genere 
dig  -  end  ikke  et  sekund.  Der  er  så  at 
sige  aldrig  hold  i  en  sådan  kritik.  Den 
gives  i  reglen  for  at  fordunkle  noget,  og 
som  en  dårlig  undskyldning  fordi  man 
ikke  selv  har  gidet  anstrenge  sig  for  at 
læse  Mormons  Bog  og  bede  om  at  kende 
sandheden  om  den. 

Profeter  i  de  sidste  dage 
har  fremhævet  bogens  værdi! 


»Tag  Mormons  Bog  og  åbenbaringerne 
væk,  og  vor  er  vor  religion  da?  Så  har 
vi  ikke  nogen!  ...« 

-  Præsident  Joseph  Smith 

(Profeten  Joseph  Smiths  lærdomme,  s. 
82) 

»Hvor  mange  vidner  er  der  til  Mormons 
Bog?  Hundrede  og  tusinder  som  endnu 
lever  på  jorden  og  vidner  om  dens 
sandfærdighed.« 

-  Præsident  Brigham  Young 
(Journal  of  Discourses,  vol.  10,  s.  326) 

»...  Evangeliet  i  Mormons  Bog  og  evan- 
geliet i  Bibelen  er  det  samme:  Lærdom- 
mene i  disse  to  bøger  er  ens.« 

-  Præsident  John  Taylor 

(Journal  of  Discourses,  vol.  5,  s.  240) 

»Mens  jeg  læste  (i  Mormons  Bog),  bar 
Ånden  vidnesbyrd  til  mig  om  at  det  der 
står  i  den  er  sandt.  Jeg  åbnede  øjnene 
og  så,  jeg  åbnede  ørerne  og  hørte,  jeg 
åbnede  hjertet  og  forstod.  Jeg  åbnede 
også  døren  for  Guds  tjenere.« 

-  Præsident  Wilford  Woodruff 
(Wilford  Woodruff:  History  of  His  Life 
and  Labors,  s.  34) 

»Jeg  har  kendt  Joseph  Smith,  profeten, 
indgående  i  adskillige  år.  Den  stilling  han 
indtog,  før  han  kom  til  verden,  og  de 


erklæringer  han  fremkom  med  her,  var 
ikke  helt  almindelige.  Han  indtog  en 
stilling  som  ingen  hverken  før  eller  siden 
har  indtaget.  Jeg  ved  at  Joseph  Smith 
var  en  ærlig,  sandfærdig,  agtværdig  og 
pålidelig  mand,  der  var  parat  til  at  ofre 
alt  hvad  han  ejede,  selv  livet,  som  et  vidne 
for  Himlene  og  verden  om  at  han  havde 
vidnet  om  sandheden  (om  det  gengivne 
evangelium  og  Mormons  Bog)  for  den 
menneskelige  familie.« 

-  Præsident  Lorenzo  Snow 

(The  Teachings  of  Lorenzo  Snow,  s.  56- 
57) 

»Der  findes  ikke  et  lærdomsord,  ikke  en 
advarsel  eller  en  befaling  i  denne  bog 
(Mormons  Bog),  uden  at  de  er  i  nøje 
overensstemmelse  med  Kristi  og  apost- 
lenes udtalelser,  som  står  i  Bibelen.  Der 
er  heller  ikke  et  råd  eller  en  irettesættelse 
på  nogen  af  dens  blade,  uden  at  de  står 
der  for  at  gøre  dårlige  mennesker  gode 
og  gode  mennesker  bedre,  dersom  de  vil 
rette  sig  efter  dem.« 

-  Præsident  Joseph  F.  Smith 
(Journal  of  Dicourses,  vol.  25,  s.  100) 

»Mormons  Bog  er  storartet,  den  er  stor- 
slået og  den  mest  pragtfulde  missionær 
vi  nogensinde  har  haft.« 

-  Præsident  Heber  J.  Grant 
(Aprilkonferencen  1937) 


»Mormons  Bog  er  en  hellig  optegnelse, 
der  indeholder  informationer  som  ikke 
findes  i  nogen  anden  bog.« 

-  Præsident  George  Albert  Smith 
(Aprilkonferencen  1936) 

»Mormons  Bog  er  i  sig  selv  det  bedste 
minde  og  bevis  på  profeten  Joseph 
Smiths  første  åbenbaring  ... 
Det  er  fysisk  kendsgerning,  en  følelses- 
mæssig kendsgerning  og  der  er  vidner 
til  den  ...« 

-  Præsident  David  O.  McKay 
(»Treasures  of  Life«  -  af  David  O. 
McKay,  s.  273-74) 

»Ingen  kan  stå  som  godkendt  medlem 
af  denne  kirke  for  Guds  åsyn,  uden 
alvorligt  og  omhyggeligt  at  have  læst 
Mormons  Bog  ...« 

-  Præsident  Joseph  Fielding  Smith 
(Oktoberkonferencen  1961) 

»Vi  kan  ikke  forberede  os  åndeligt  på 
nogen  bedre  måde  end  ved  at  læse 
Mormons  Bog.  I  Bibelen  findes  mange 
halvt  skjulte  lærdomme,  som  forklares 
fuldt  ud  i  Mormons  Bog  ...« 

-  Præsident  Harold  B.  Lee 

(The  Improvement  Era,  januar  1969,  s. 
13-14) 

»Denne  inspirerende  bog  har  aldrig  været 
under  behandling  af  ikke-autoriserede 
oversættere  eller  forudindtagne  teologer; 
den  er  kommet  ren  til  verden  -  direkte 
fra  historikerne  og  forkorterne.  Bogen 
skal  ikke  sættes  på  prøve  -  det  er  læseren 
der  skal  det.« 

-  Præsident  Spencer  W.  Kimball 
(Aprilkonferencen  1963) 

»Der  er  i  den  bog  en  kraft,  der  vil 
begynde  at  strømme  ind  i  jeres  liv,  i  det 
øjeblik  1  tager  fat  på  et  seriøst  studium 
af  bogen.  1  vil  finde  større  styrke  til  at 
stå  imod  fristelser.  I  vil  finde  styrke,  så 
I  kan  undgå  at  blive  bedraget.  I  vil  finde 
styrke  til  at  blive  på  den  lige  og  snævre 
vej.  Skrifterne  betegnes  som  'livets  ord' 
(se  L&P  84:85).« 

-  Præsident  Ezra  Taft  Benson 
(Stjernen,  oktoberkonferencen  1986,  s. 

Mormons  Bog  på  80  sprog 

Lee  Wamick 
Journalist  ved  Church  News 


Øerne  Truk  og  Phonpei,  som  lig- 
ger i  det  vestlige  Stillehav,  samt 
Curacao,  Aruba  og  Bonaire  i 
Det  caribiske  Hav,  er  kun  små  pletter 
på  verdenskortet.  Men  i  denne  uge  blev 
der  sendt  kasser  til  dem  med  eksemplarer 
af  Mormons  Bog  på  hver  deres  sprog 
(4  ialt).  Selv  om  der  tilsammen  kun  er 
250.000  der  taler  disse  sprog,  så  kan  folk 
på  disse  øer  nu  sige,  at  de  har  bogen 
på  deres  eget  sprog. 

Mormons  Bog  blev  i  1987  også  ud- 
givet på  tre  andre  sprog  for  første  gang 

-  nemhg  tre  dialekter  som  tales  henholds- 
vis på  Filippinerne,  i  Ghana  og  i  Zulu 

-  de  to  sidste  i  Afrika.  Hele  Mormons 
Bog  blev  også  udgivet  på  moderne  græsk, 
(tidligere  var  det  kun  noget  af  bogen  der 
fandtes  på  græsk).  Disse  7  nye  udgaver, 
som  nu  er  færdige,  er  de  fleste  kirken 
har  udgivet  siden  1983,  hvor  bogen  blev 
trykt  på  13  nye  sprog. 

Det  er  et  led  i  et  stadigt  arbejde  - 
som  blev  påbegyndt  i  1851,  hvor  Mor- 
mons Bog  udkom  i  den  første  ikke- 
engelske  udgave,  nemlig  på  dansk.  I  dag 
kan  bogen  læses  på  80  sprog,  hvilket  vil 
sige  af  85-90%  af  verdens  befolkning. 
Nogen  spekulerer  måske  på  om  kirken 
snart  vil  have  færdiggjort  sit  arbejde  med 
oversættelser  til  flere  sprog.  Til  dem  kan 
vi  sige  at  Bibelen  er  oversat  til  over  1.600 
sprog  og  dialekter. 

De  fleste  af  de  læsere,  som  nu  har 
fået  bogen  på  deres  eget  sprog,  havde 
til  at  begynde  med  en  forkortet  udgave 
af  bogen.  Det  var  ca.  80  omhyggeligt 
udvalgte  kapitler,  som  fyldte  rundt  regnet 
det  halve  af  bogen  i  sin  helhed. 

Disse  forkortede  udgaver  eksisterer  nu 
på  42  sprog.  Over  halvdelen  af  de  sprog, 
som  Mormons  Bog  er  oversat  til,  er 
udkommet  for  første  gang  i  1980-eme. 
Her  følger  en  kort  oversigt  over  de  nye 
udgaver  som  er  udkommet  i  1987: 

Græsk  (hele  bogen) 

Grækenland  er  et  bjergland  med  ca. 


10  millioner  indbyggere.  Der  er  omkring 

1 1  millioner  græsktalende  i  verden.  Den 
græske  kultur  har  gjort  sin  indflydelse 
gældende  i  langt  større  omfang  end  man 
skulle  tro  efter  den  status  landet  har  i 
vore  dage  -  dets  kultur  danner  grundlag 
for  det  meste  af  den  vestlige  civilisation. 
Det  græske  sprog  kan  spores  helt  tilbage 
til  det  14.  århundrede  før  Kristus. 

Den  forkortede  udgave  af  Mormons 
Bog  -  med  udvalgte  kapitler  -  blev  oversat 
til  klassisk  græsk  i  1979.  Derpå  fulgte 
den  samme  forkortede  udgave  på  mo- 
derne græsk  i  1983,  og  nu  er  bogen  så 
udgivet  på  moderne  græsk  i  sin  helhed. 
Mormons  Bog  er  her  oversat  af  Lica 
Catssakis  Bywater,  som  er  født  i  Græ- 
kenland men  nu  bor  i  USA.  Den  blev 
bagefter  reviewet  af  kirkemedlemmer  der 
bor  i  Grækenland. 

Akansk  (fante) 

Der  bor  ca.  13  millioner  mennesker 
i  Ghana,  som  ligger  ved  Afrikas  Guld- 
kyst. Den  burde  måske  snarere  hedde 
»Kakaokysten«  eftersom  70%  af  landets 
eksportvarer  består  af  kakao.  Det  offi- 
cielle sprog  i  Ghana  er  engelsk,  selv  om 
der  er  50  stammefolk,  som  taler  hver 
deres  dialekt.  En  af  de  mest  bemærkel- 
sesværdige dialekter  er  fante,  som  tales 
i  Akari  af  omtrent  3  millioner  mennesker. 
Dette  sprog  tales  mest  i  det  sydvestlige 
Ghana. 

Denne  oversættelse  er  foretaget  af 
Priscilla  Sampson  Davis,  et  lokalt  med- 
lem som  påbegyndte  arbejdet  for  sig  selv. 
Distriktsprassidenten,  J.  W.  B.  Jonhson 
har  reviev^et  bogen. 

I  Ghana  har  kirken  4  distrikter  og  ca. 
5.000  medlemmer  og  mindst  25%  af  dem 
taler  fante-dialekten.  Ghana  hører  under 
Accra  missionen. 

Papiamentosk 

De  hollandske  koloni  øer  -  Curacao, 
Aruba  og  Bonaire  -  med  en  samlet 
befolkning  på  omkring  200.000,  ligger 
mellem  30  og  80  km  nordvest  for  Ve- 


nezuelas kyst.  Deres  hovederhverv  er 
olierafmering  og  turisme.  Det  officielle 
sprog  er  hollandsk,  men  der  tales  lige 
så  meget  spansk  og  engelsk.  »Men  det 
sprog,  de  holder  mest  af  og  betragter  som 
deres  modersmål,  er  papiamentosk,«  si- 
ger præsident  D.  H.  Asay  fra  Caracas 
missionen  i  Venezuela,  hvor  disse  øer 
hører  til. 

Papiamentosk  er  et  kreolersprog  - 
blandet  op  af  hollandsk,  portugisisk, 
spansk  og  engelsk,  foruden  hvad  de  selv 
har  lagt  til.  Det  er  lokale  medlemmer 
-  Elias  og  Yvette  Blajic  -  som  har  oversat 
Mormons  Bog. 

Kirken  har  to  grene  i  Curacao,  med 
en  kirkebygning  som  netop  er  færdig  og 
lige  ved  at  blive  indviet.  I  Aruba  er  der 
en  lille  gren  med  ca.  30  medlemmer.  Man 
skal  netop  til  at  påbegynde  missionerin- 
gen på  Bonaire. 

Pohnpeiansk 

Pohnpei  er  en  vulkanø  (ca.  20  x  25 
km),  og  øen  ligger  i  det  vestlige  Stillehav 
godt  3.500  km  øst  for  Filippinerne  og 
næsten  5000  km  sydvest  for  Hawaii.  Der 
er  ca.  24.000  indbyggere  og  øen  kaldes 
»Micronesia-haven«,  fordi  jorden  er  så 
frugtbar  og  der  falder  rigeligt  med  regn. 

Mormons  Bog  blev  oversat  til  pohn- 
peiansk af  Matterson  Elwin,  som  er 
medlem  af  kirken  i  Pohnpei.  Han  fik 
hjælp  til  revieweringen  af  Mark  Norman 
og  distrikspræsidenten,  Herlino  Makaya. 

Kirken  har  tre  grene  med  ca.  700 
medlemmer  på  disse  øer.  Den  ledes  af 
Guam  missionen  i  Micronesia. 
Tagalogisk 

På  Filippinerne  tales  og  skrives  mest 
engelsk,  men  tagalogisk  betragtes  som 
nationalsproget.  Det  er  modersmålet  for 
omkring  5  millioner  mennesker,  hvoraf 
de  fleste  bor  i  og  omkring  hovedstaden, 
Manila.  37  miUioner  andre  filippinere 
lærer  desuden  dette  sprog  i  skoleme, 
foruden  at  det  i  stigende  grad  benyttes 
i  de  lokale  medier. 

Nye  sprogudgaver  af 
Mormons  Bog 


Et  af  kirkens  medlemmer,  Ricardo 
Cruz,  har  oversat  bogen,  med  hjælp  fra 
Posidio  Ocampo  og  Ananias  Bala  til  det 
afsluttende  arbejde. 

Kirken  gør  sig  betydeligt  gældende  på 
Filippinerne,  idet  der  er  32  stave  og 
1 27 .000  medlemmer. 

Trukesisk 

De  trukesiske  Øer  er  en  gruppe  vul- 
kanøer. Der  er  omkring  70  af  disse  sand- 
og  koral-øer,  hvoraf  ni  er  beboet.  De 
ligger  i  det  vestlige  Stillehav  6-7  tusinde 
km  vest  for  Pohnpei  og  ca.  3000  km 
øst  for  Filippinerne.  Der  er  et  koralrev 
på  omkring  65  km  i  diameter  omkring 
øerne,  hvoraf  der  ialt  er  omkring  28.000 
indbyggere.  Deres  hovedeksport  er  for- 
skellige produkter  af  kokosnødder.  Tru- 
kesisk hører  til  samme  sproggruppe  som 


pohnpeiansk,  men  sprogene  er  alligevel 
så  forskellige  at  folkene  ikke  forstår 
hinanden  ret  godt. 

Det  er  et  lokalt  medlem,  Fujita  Peter, 
som  har  oversat  Mormons  Bog.  Han 
døde  pludselig  i  årets  løb  så  oversættelsen 
blev  videreført  af  hans  meget  nære  og 
nyomvendte  ven,  Hans  Wiliander,  med 
hjælp  fra  Darrell  Berry. 

Kirken  trives  godt  på  De  trukesiske 
Øer  -  der  er  et  distrikt  med  ca.  1.200 
medlemmer.  Missionærerne  kommer  og- 
så her  fra  den  micronesiske  mission  i 
Guam. 

Zulu 

Der  er  omkring  7  millioner  indbyggere 
i  Zulu,  som  hører  til  Natal  provinsen 
i  det  sydøstlige  Sydafrika.  Befolkningen 
her  lever  af  landbrug,  som  den  har  gjort 


det  i  århundreder.  Mange  af  Zulus  ind- 
byggere forlader  nu  deres  hjemland  for 
at  arbejde  i  miner  andre  steder  i  landet. 
Selv  om  indbyggerne  har  sydafrikansk 
borgerskab  føler  de  sig  nært  knyttet  til 
deres  egen  meget  gamle  kultur. 

Mormons  Bog  er  oversat  til  zuluernes 
sprog  af  lokale  borgere  i  forening,  med 
Ray  Willson  i  spidsen.  Man  har  allerede 
overrakt  dr.  Mangosthug  Buthelezi,  som 
er  premiereminister  for  provinsen,  et 
eksemplar  af  den  oversatte  bog.  Denne 
mand  er  måske  den  mest  indflydelsesrige 
sorte  leder  i  Sydafrika. 

Kirken  har  en  gren  i  Zulu.  Den  ligger 
i  nærheden  af  Kwamashu,  og  grenspræ- 
sidenten  er  født  i  Zulu.  Natal  provinsen 
hører  under  den  sydafrikanske  mission 
i  Cape  Town. 


Endnu  et  vidnesbyrd  om  Frelseren 

Mormons  Bog  vidner  om  at  Jesus  er  Kristus 


Mormons  Bogs  to  største  formål 
kan  vi  læse  om  på  bogens 
titelblad  -  skrevet  af  Moroni, 
før  han  skjulte  disse  hellige  optegnelser, 
'for  i  rette  tid  at  komme  frem  ved  ikke- 
jøderne'. 

Moroni  forklarede  at  det  var  en  for- 
kortelse af  nogle  optegnelser,  som  var 
skrevet  til  lamaniter,  jøder  og  ikke-jøder. 
Derpå  gav  han  følgende  grunde  til  at 
Mormons  Bog  skulle  fremkomme: 

*  for  at  »vise  resten  af  Israels  hus, 
hvilke  store  ting  Herren  har  gjort  for 
deres  fædre,  og  give  dem  kendskab  til 
Herrens  pagter  så  de  ved,  at  de  ikke  er 
forstødt  til  evig  tid«. 

*  For  at  »overbevise  jøder  og  ikke-jøder 
om,  at  Jesus  er  Kristus,  den  evige  Gud, 
som  åbenbarer  sig  for  alle  folk«. 

Den  store  betydning,  kirken  lægger  i 
det  sidste  formål,  er  understreget  yder- 
ligere i  og  med  at  der  i  den  seneste  udgave 
af  Mormons  Bog  er  tilføjet  en  undertitel 
-  »Endnu  et  vidne  om  Kristus«. 

Den  LDS-kyndige  Daniel  H.  Ludlow, 
som  er  leder  af  Kirkens  Correlation 
Review  program,  siger  på  en  ny  engelsk 
kassetteindspilning,  som  har  fået  titlen: 
»Getting  the  Most  Out  of  the  Book  of 
Mormon«  (Få  mest  muligt  ud  af  Mor- 


mons Bog)  -  at  han  altid  har  omtalt 
Mormons  Bog  som  endnu  et  vidne  om 
Frelseren. 

Han  opdagede  imidlertid  at  vidne, 
pagt  og  testamente  på  engelsk  har  rod 
i  det  samme  ord  -  testamente.  Mormons 
Bog  er  virkelig  endnu  et  vidne  om 
Kristus,  fordi  den  vidner  om  Kristus  og 
hans  mission,  og  desuden  handler  den 
om  de  pagter  som  Herren  indgik  med 
israelitterne. 

I  sin  »A  Companion  to  our  Study  of 
the  Book  of  Mormon«,  skriver  Ludlow 
yderligere  om  formålene  med  Mormons 
Bog. 

-  »At  opfylde  den  bibelske  profeti  og 
at  vidne  om  Bibelen.«  Profeter  i  Bibelen 
har  vidnet  om  to  optegnelser:  Josefs 
efterkommeres  -  Mormons  Bog  -  og 
Judas  efterkommeres  -  Bibelen.  Mor- 
mons Bogs  profeter  talte  også  om  at  den 
ene  bog  vidner  om  den  anden. 

-  »At  overbevise  lamaniterne  om  at  de 
tilhører  israelitterne.«  Herren  nævnte  i 
en  åbenbaring  til  Joseph  Smith  at  et  af 
formålene  med  Mormons  Bog  var  at 
bringe  lamaniterne  til  kundskab  om  deres 
fædre. 

-  »At  bringe  Israels  hus'  levninger  til 
kundskab  om  en  frelser,  både  gennem 


nephiternes  og  jødernes  vidnesbyrd.« 
Mormon  skrev,  at  det  var  Herrens  hensigt 
at  optegnelsen  skulle  anvendes  til  at 
overbevise  Israels  hus'  levninger  om  at 
Jesus  er  Kristus. 

-  »At  gengive  menneskeheden  mange 
jævne  og  kostbare  sandheder  om  Jesu 
Kristi  evangelium.«  I  Mormons  Bog  får 
vi  for  eksempel  en  forklaring  på  uover- 
ensstemmelserne mellem  måderne  at  ud- 
føre ordinanser  på  og  ved  hvilken  myn- 
dighed de  skal  udføres. 

-  »At  overbevise  menneskene  om  at 
ethvert  menneske  skal  dømmes  for  sine 
egne  gerninger,  at  vidne  for  de  trofaste 
om  denne  generation,  at  hjælpe  de  tro- 
faste.« I  Mormons  Bog  lærer  vi  at  men- 
nesket selv  skal  stå  til  regnskab  for  sine 
tanker,  ord  og  gerninger. 

-  »At  hjælpe  folk  i  denne  generation  med 
at  løse  deres  problemer,  at  give  menne- 
skene visse  hemmeligheder  om  hvordan 
deres  land  kan  overleve,  at  berede  et 
trofast  folk  til  Jesu  Kristi  andet  komme 
og  hans  tusindårige  regeringsperiode.« 
Mormons  Bog  er  skrevet  for  folk  som 
lever  i  vore  dage,  og  den  indeholder 
profetier  om  vor  tid.  Moroni  skrev:  »Jeg 
taler  til  jer,  som  om  I  var  nærværende« 
(Mormon  8:35). 


To  sæt  plader, 
som  er  skrevet  af  11  skribenter 


Profeten  Joseph  Smith  modtog 
kun  to  sæt  plader  til  Mormons 
Bog  -  Nephis  små  plader  og  Mor- 
mons plader. 

Disse  to  sæt  plader  var  skrevet  af 
tilsammen  11  skribenter,  hvoraf  ni  ar- 
bejdede på  Nephis  små  plader. 

*  Nephis  væsentligste  bidrag  var  første 
og  anden  Nephi. 

*  Jakob  -  Nephis  bror  -  skrev  syv 
kapitler,  som  er  opkaldt  efter  ham. 

*  Enos  -  har  skrevet  den  bog,  der  er 
opkaldt  efter  ham. 


*  Jarom  -  har  skrevet  to  sider  i  en  bog, 
som  er  opkaldt  efter  ham. 

*  Omni  -  fik  ansvaret  for  de  første  tre 
vers  i  Omnis  bog. 

*  Amaron  -  har  skrevet  fra  vers  fire  til 
otte  i  Omnis  bog. 

*  Chemish  -  har  kun  skrevet  vers  ni  i 
Omnis  bog. 

*  Abinadom  -  Chemish  søn,  har  skrevet 
to  vers  -  vers  10  og  11  -  i  Omnis  bog. 

*  Amaleki  -  Abinadoms  søn,  skrev  19 
vers  -  fra  vers  12  til  30  i  Omnis  bog. 


De  sidste  to  skribenter  skrev  på  Mor- 
mons plader: 

*  Mormon  -  skrev  det,  som  står  i 
følgende  afsnit  af  Mormons  Bog: 

Mormons  ord,  Mosiah,  Alma,  Hela- 
man,  den  bog  der  hedder  3  Nephi;  den 
bog,  som  nu  hedder  4  Nephi;  samt  de 
første  syv  kapitler  af  den  bog  der  er 
opkaldt  efter  Mormon  selv. 

*  Moroni  -  skrev  det  ottende  og  niende 
kapitel  i  Mormon  samt  Ethers  bog  og 
Moronis  bog. 

Sådan  kan  du  studere  Mormons  Bog! 

Lær  mere  ved  at  ransage  og  'mætte  dig' 


Læsningen  af  Mormons  Bog  bør 
være  en  frivillig  indsats  for  at  lære 
noget  mere,  og  ikke  et  hurtigløb, 
for  at  se  hvem  der  kan  blive  først  færdig. 
Begynd  med  omgivelserne.  Det  er  måske 
bedst  altid  at  læse  det  samme  sted,  på 
samme  tidspunkt  og  så  afslappet  som 
muligt  -  fri  for  forstyrrelser  udefra. 

Vejledningen,  til  hvordan  man  får  mest 
ud  af  at  læse  i  skrifterne,  kan  vi  hente 
i  skrifterne  selv.  I  Mormons  Bog  står 
følgende:  »...  Mæt  jer  med  Kristi  ord« 
(2  Nephi  32:3);  »...  den,  som  har  skrif- 
terne, lad  ham  ransage  dem«  (3  Nephi 
10:14);  og  »...  adspørge  den  evige  Fader, 
i  Kristi  navn«  (Moroni  10:4). 
Her  er  nøgleordene: 

*  Mæt  jer  med  Kristi  ord  ved  at  læse 
omhyggeligt  -  om  og  om  igen. 

*  Ransag  ved  at  undersøge  krydshenvis- 
ninger, hvorved  man  får  yderligere  for- 
ståelse. 

*  Meditér  over  særiige  ord  eller  sætninger, 
ved  at  holde  en  pause  og  tænke  nærmere 
over  hvad  de  betyder. 

*  Adspørg  -  bed  når  du  læser  om 
advarsler  og  påbud  i  Mormons  Bog,  og 
søg  bekræftelse  på  de  sandheder  du  læser 
om. 

Hvis  vi  flittigt  følger  disse  anvisninger, 
så  kan  vi,  ligesom  Mormon,  modtage 
»...  stor  kundskab  om  vor  sjæls  frelse« 
(3  Nephi  5:20). 

-  H.  Marvin  Drake,  West  Point,  Utah 

Sådan  gjorde  vi: 

Hjælp  til  løsninger  af  problemer 

Præsident  Benson  har  sagt  at  vi  kan 
løse  vort  livs  problemer,  dersom  vi  hen- 
vender os  til  Mormons  Bog  for  at  finde 
løsningerne  til  dem.  Jeg  blev  meget 
flittigere  til  at  studere  Mormons  Bog,  da 
jeg  først  tog  dette  råd  alvorligt.  Når  som 
helst  jeg  står  overfor  et  problem,  forsøger 
jeg  specielt  at  finde  løsningen  til  proble- 
met ved  at  studere  Mormons  Bog.  Jeg 
begynder  gerne  med  at  slå  op  i  emne- 
fortegnelsen og  lade  henvisningerne  føre 
mig  frem  til  nogle  løsninger.  Jeg  har 
problemet  i  tankerne  mens  jeg  søger  i 
emnefortegnelsen,  samtidig  overvejer  og 


beder  jeg,  og  det  har  givet  fantastisk 
tilfredsstillende  resultater  og  betydet  at 
jeg  værdsætter  Mormons  Bog  meget  me- 
re. Der  kom  for  eksempel  en  dame  til 
mig  -  dybt  fortvivlet.  Jeg  begyndte  at 
lede  i  emnefortegnelsen  under  »håb«. 
Hun  blev  klar  over  at  der  var  håb,  at 
vi  virkelig  kan  bygge  på  det.  De  resultater 
jeg  har  opnået  i  løbet  af  ni  måneder  er 
intet  mindre  end  et  mirakel. 

-  John  R.  Thorderson, 
Livonia,  Michigan. 

Effektive  morgener 

Jeg  har  opdaget  at  jeg  hver  gang  jeg 
studerer  skal  begynde  med  en  bøn  og 
bede  om  at  blive  velsignet  med  at  forstå 
og  tage  det  til  mig,  som  jeg  læser,  for 
at  få  det  mest  mulige  ud  af  den  tid  jeg 
bruger  på  at  studere.  Jeg  har  også  opdaget 
at  det  virker  mest  effektivt  for  mig  tidligt 
om  morgenen,  fremfor  sent  om  aftenen, 
når  jeg  er  træt  på  legeme  og  sjæl.  Jeg 
har  anvendt  forskellige  studievejlednin- 
ger som  hjælp  til  at  studere  Mormons 
Bog,  og  har  opdaget  at  de  hjælper  mig 
til  at  studere,  fremfor  bare  at  læse.  Det 
betyder  meget  om  vi  læser  konsekvent 
og  hvilken  ånd  vi  gør  det  med.  En  anden 
god  måde  at  få  mere  ud  af  sit  studium 
af  Mormons  Bog  på  er  at  arbejde  sam- 
men om  det  i  familien.  Vi  drøfter  spørgs- 
mål, emner  osv.  Vi  lærer  af  hinanden 
og  fra  skrifterne. 

-  David  L.  Hafen, 
Walla  Walla,  Washington. 

Lyt  til  Mormons  Bog  på  bånd 

Jeg  har  50  minutters  kørsel  til  arbejde. 
For  at  udnytte  tiden  hører  jeg  Mormons 
Bog  på  bånd.  Af  og  til  kører  jeg  båndet 
tilbage  og  får  gentaget  noget,  hvis  jeg 
ikke  rigtigt  har  opfattet  det  -  somme  tider 
flere  gange.  Når  jeg  hører  bogen  oplæst 
med  betoninger,  er  der  visse  passager  som 
jeg  bedre  forstår.  I  dagens  løb  har  jeg 
ind  imellem  tid  til  at  tænke  nærmere  over 
det  jeg  har  lyttet  til  om  morgenen.  Om 
aftenen  læser  jeg  så  selv  den  del,  som 
jeg  har  lyttet  til  om  morgenen. 

-  Rulon  C.  Chandler, 
Wendell,  Idaho. 


Læs  under  bøn! 

Jeg  er  netop  begyndt  at  undervise  en 
institutklasse  i  Mormons  Bog.  Jeg  arbej- 
der meget  på  at  indføre  følgende  regel 
i  forbindelse  med  studeringen  og  under- 
visningen af  Mormons  Bog: 

*  Læs  under  bøn!  Søg  Åndens  vejledning 
til  at  forstå  det  som  skribenter  forsøger 
at  videregive  og  hvordan  det  kan  an- 
vendes af  os  i  dag. 

*  Find  ud  af,  ved  hjælp  af  det  du  læser 
i  Mormons  Bog,  på  hvilke  områder  du 
kan  forbedre  din  levevis  eller  hjælpe 
andre.  Nedskriv  det.  Fortæl  vor  himmel- 
ske Fader  om  det  og,  dersom  det  er 
muligt,  også  en  nær  ven. 

*  Find  frem  til  en  god  måde  at  bevare 
de  oplysninger  du  får,  i  dine  tanker.  Det 
kan  for  eksempel  gøres  ved  at  lære  andre 
om  de  vigtigste  ting  du  har  læst.  En  anden 
god  metode  er  at  lære  skriftsteder  udenad. 
Mine  elever  og  jeg  lærer  stykker  i  skriften 
udenad  hver  uge,  og  vi  er  begyndt  at 
nyde  at  vi  har  et  rimeligt  godt  repertoire 
vi  kan  citere  for  hinanden. 

-  Wilford  J.  Teeriink, 
Waynesboro,  Virginia. 


Bær  vidnesbyrd  om  det! 

Det  er  vigtigt  at  fokusere  på  Mormons 
Bog  når  vi  bærer  vidnesbyrd.  Vi  skal  ikke 
kun  sige  at  Mormons  Bog  er  Guds  ord, 
men  også  vidne  om  sandheden  i  de 
budskaber  vi  får  i  bestemte  skriftsteder 
og  fra  bogens  profeter. 

Læg  vægt  på  betydningen  af  Mormons 
Bogs  principper  i  dit  eget  og  andres  liv. 
Vi  bør  have  Mormons  Bogs  budskaber 
i  tankerne  og  hjertet,  og  vi  må  sørge  for 
at  anvende  dem  når  vi  forkynder  og 
underviser.  Meditér  over  det  du  læser  i 
Mormons  Bog  og  bed  om  forståelse,  og 
find  så  ud  hvordan  du  kan  anvende 
budskaberne  i  hverdagen  til  at  være 
ydmyg,  barmhjertig,  hjælpsom  overfor 
de  fattige  og  ældre,  og  til  at  være  et  godt 
eksempel. 

-  James  L  Kamaka  Sr., 
Nanakuli,  Hawaii. 

Vær  konsekvent  og  fleksibel 

Her  er  tre  idéer  som  har  hjulpet  mig 
til  at  få  mere  ud  af  at  lasse  Mormons 
Bog. 

*  Hold  dig  konsekvent  til  din  læseplan. 
Find  et  godt  tidspunkt  for  dig,  og  læs 
så  på  dette  tidspunkt  hver  dag. 

*  Vær  fleksibel  med  hensyn  til  hvor 
meget  du  læser.  Gør  det  til  en  nydelse. 
Stil  ikke  for  strenge  krav  til  at  læse  et 
bestemt  antal  sider  eller  kapitler.  Giv  dig 
selv  den  frihed  at  vælge  om  du  vil  læse 
ét  kapitel,  nogle  vers,  et  enkelt  vers  eller 
studere  et  bestemt  emne. 

*  Bed  flittigt.  Bed  om  vejledning  og 
forståelse. 

-  Robert  L.  Bills, 
Englewood,  Colorado. 


Huskeliste: 

1.  Søg  åndelig  vejledning  ved 
bøn  og  meditation. 

2.  Afsæt  et  bestemt  tidspunkt, 
læs  et  bestemt  sted,  find  en 
rutine. 

3.  Søg  oplysninger  om  særlige 
problemer  og  emner. 

4.  Fortæl  familie  og  venner  om 
det  du  har  lært. 


Edward  H.  Sorensen  er  død 


Tidligere  præsident  for  Den  danske 
Mission,  Edward  H.  Sorensen  dø- 
de den  4.  januar  1988  i  Salt  Lake 
City,  Utah. 

Han  blev  født  den  15.  august  1899 
i  Salt  Lake  City  og  hans  forældre  var 
Hans  og  Ane  Sorensen.  Han  blev  gift 
med  Minnie  Brinkman  den  29.  juni  1927 
i  Slat  Lake  templet.  Hun  døde  den  29. 
juli  1985. 

Edward  H.  Sorensen  beklædte  mange 
stillinger  i  Kirken,  lige  fra  søndagsskolen 
til  dirigent  for  wardskoret,  lige  fra  at  være 
sekretær  i  wardet  til  at  være  rådgiver 
i  Salt  Lake  templet.  Han  virkede  i  templet 
som  ordineret  tempeltjener  i  over  39  år 
dels  som  ansvarshavende,  og  som  bese- 
gler og  12  år  som  rådgiver.  Vi  kender 
bedst  Edward  H.  Sorensen  som  mission- 
spræsident  fra  1949  til  1952.  Han  var 
en  meget  afholdt  missionspræsident  og 
hans  døtre  var  meget  musikalsk  aktive 
mens  de  var  her  sammen  med  foræl- 
drene. De  to  af  dem  så  vi  senere  som 
missionspræsidenthustruer.  Marva  sam- 
men med  Don  Christensen  og  Valeen 
med  Richard  Jensen. 

Edward  H.  Sorensen  var  også  mis- 
sionær i  Danmark  fra  1924  til  1926. 

Blandt  de  efterladte  er  der  foruden 
hans  tre  døtre  og  en  søn,  18  børnebørn 
og  18  oldebørn. 

Han  blev  begravet  den  7.  januar  1988. 

